http://media.putfile.com/JM-Le-Scraigne-Ar-moch-bihan    Un istor kontet din gant Jean-Marie Le Scraigne.  Traoù zo a vank ha traoù all 'meus ket komprenet, pe 'meus ket komprenet mad : etre krochedoù, pe islinnet.    Un tamm sikour diganeoc'h a rafe vad d'ar pennad 'meus skrivet :    Pa oan-me yaouank, gwechall, oa daw d'ar re yaouank bezañ digourdi, pe en em zibrouilhañ. Me lâr deoc'h ne oa ket 'vel bremañ. Bremañ vez lâret dehe "Debr ha debr!", med pa oan [...] oa ket memes mod, heñ. 'Ba du-mañ, un tamm ti bihan, gant va zud ne oa ket med un tamm penn-ti, 'vel vez lâret, diw pe deir buoc'h. Ur vuoc'h… Ur wizh kozh oa memestra. Ha bremañ… Ni oa ur bern bugale hag alies pe du, ur maner oa un tamm pelloc'h. Ar fakteur pa teue n'ae ket tre beket ar maner hag a vije lâret din-me laosk… Laosk, laosk ar c'helachoù 'ba du-mañ, ha lâr… Te yay da gass… a vije lâret din "Kae da gass […] d'ar maner."  Ha pa 'h aen d'ar maner, alies e vije poent pred, a vije tud ar maner, tud  pinvidik, o tebriñ traoù vad war an daol hardi, friko patates gant ur bern kig warnañ. […] an dour 'ba ma genou pa welen an dra-se. Med gwezh ha gwezh ebed e vije lâret din aseziñ da zebriñ un tamm. Oh nann. Kaer… Ne vije ket lâret din.  Hag un dewezh, […] aet, me moa lâret dehe :  - Ah, 'ba du-mañ zo c'hoariet ur c'hoari an dewezhioù-mañ.  - Ah ! Petra zo erru du-se neuse?  - Ebeñ, ar wizh kozh 'neus bet moc'h bihan.  - Ha petra goude? Ar wizh kozh 'neus bet moc'h bihan. Ha petra  goude ?  - Oh ya, bet 'neus bet moc'h bihan. Med bremañ ase 'z eus ur gudenn.  - Ah ya ? Pessurt kudenn zo, neuse ?  - Ebeñ, bet 'neus bet trizek pemoc'h bihan, ha 'neus ket med daouzek bronn. Ha c'hwi oar awalac'h, toud ar re zo bet o terc'hel moc'h lâr, ar moc'h bihan […] pep hini e vronn neuse ar vronn araog honnezh gwellet ataw honnezh zo bet  An hini diwezhañ […] neubeutoc'h a laezh a ranke […] tampir hini gwezh ebed.  Setu, me lâr dehe:  - Ya. Bet zo bet trizek  pemoc'h bihan, ha 'neus ket med daouzek bronn.  - Oh, lâr an dud neuse, pesseurt mod a ra an hini n'eus bronn ebed neuse ewid chom bew?  - Eh, hennezh a ra evel din-me. Hennezh a rank […] e gof 'n ur selled ouzh ar re all o tenne ha me amañ rank […] va hini 'n ur selled ouzh an dud o tebriñ.